**Melding om fisket uke 23/2025**

Rapporten skrevet mandag 10.06.2025 av Willy Godtliebsen, Audun Reiertsen, Brynjar Torsteinsson og Ann-Rita Thoresen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 23 i 2025, dvs. 2. - 8. juni 2025.

Andre uke i direktefisket etter blåkveite for kystflåten står for en stor del av omsetningen i uke 23, men fisketakten er avtakende som følge av at stadig flere har tatt tildelt maksimalkvote og har avsluttet fisket. I tillegg til blåkveita fortsetter også fisket etter øvrige arter, men også for landingene av fersk sei, torsk og hyse var det reduksjon sammenlignet med uka før. Stabil omsetning av kongekrabbe, reke og rognkjeks, for kongekrabben fremdeles med stor andel tatt i frifisket. Når det gjelder den havgående flåten, domineres fisket nå av snabeluer som står for en stor del av trålernes leveranser i uke 23. Det meste av omsetningen av fryst råstoff bestod imidlertid av lagerført hyse og snøkrabbe.

Råfisklagets omsetning i uke 23 er på 373 millioner kroner (foreløpig tall), ned fra 498 millioner kroner uka før. I tallet for uke 23 inngår 1,3 millioner kroner etter utenlandske leveranser. Omsetningen for norske båter stod dermed for 371 millioner kroner, fordelt med 167 millioner kroner på fersk og 204 millioner kroner på fryst råstoff.

Omsetningen i uke 23 i fjor var 331 millioner kroner, herav 71 millioner kroner etter landing fra utenlandske fartøy. For norske båter var omsetningen 260 millioner kroner, fordelt med 180 på fersk og 80 på fryst råstoff.

Råfisklagets omsetning hittil i år, per 09. juni 2025, er 11.960 millioner kroner. Det er fordelt med 9.886 millioner kroner for norske båter, og 2.073 millioner kroner for utenlandske. Tilsvarende for fjoråret var 9.894 millioner kroner totalt, hvorav 8.324 var etter landinger fra norske båter og 1.570 for utenlandske båter.

## Omsetning uke 23, 2025

Råfisklagets omsetning for norske båter i uke 23 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 23/2025, fordelt pr fersk/fryst og pr fiskeslag  


### Frystomsetning

Foreløpige tall for omsetningen av fryst råstoff fra norske båter i uke 23 viser 204 millioner kroner, omtrent på samme nivå som forrige uke som endte på 200 millioner kroner. Størst verdi kom fra hyse, snøkrabbe, torsk og reke, med henholdsvis 76, 58, 22 og 18 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 23, til nøytrale fryselager, har vi følgende hovedtall: Totalt 7.270 tonn, opp fra 3.840 tonn i uke 22. Dette er kvanta som så langt bare delvis er omsatt. Av de 7.270 tonnene var 4.370 tonn snabeluer, 1.020 tonn reke, 550 tonn sei, 520 tonn torsk, 350 tonn vassild og 260 tonn hyse. Rekekvantumet var levert av 4 båter. En tråler leverte nevnte kvantum vassild. Av resterende fiskekvantum på totalt 5.890 tonn var 5.750 tonn levert av 9 trålere der nevnte kvantum snabeluer stod for det meste, deretter 540 tonn sei, 460 tonn torsk og 190 tonn hyse. 2 snurrevadbåter leverte 140 tonn, av det var 70 tonn hyse og 60 tonn torsk.

### Ferskomsetning

Omsetningen av ferskt råstoff i uke 23 utgjorde 166 millioner kroner, ned fra 254 millioner uken før. Blåkveite utgjorde naturlig nok en stor andel av totalomsetningen for denne uken, og endte på 70 millioner, ned fra 120 millioner uken før. Videre fulgte torsk, sei, kongekrabbe, hyse og reke til verdi henholdsvis 23, 20, 17, 7 og 5 millioner kroner. For øvrig vises til tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 23, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 23, 2025, eksklusiv restråstoff.



Omsetningen av fersk torsk utgjorde 540 tonn til verdi 24 millioner kroner, ned fra 670 tonn/29 millioner kroner uken før. Av totalkvantumet stod snurrevad for 230 tonn etterfulgt av line/autoline med 160 tonn, juksa med 60 tonn, garn med 40 tonn og trål med 35 tonn. Av snurrevadkvantumet var 140 tonn levert til kjøpere i Vest-Finnmark og 80 tonn i Øst-Finnmark. Det meste av linekvantumet var levert i Øst-Finnmark, mens juksakvantumet var fordelt med 25 tonn på hver av Øst- og Vest-Finnmark.

Kvanta fordelt per leveringssone fremgår av tabell 2. Størst kvantum var levert i Øst-Finnmark med 270 tonn, som var ned fra 370 tonn uka før. Kvantumet levert Vest-Finnmark gikk ned fra 260 tonn uka før til 170 tonn i uke 23. Tar vi med 35 tonn tråltorsk var 58 tonn levert i Troms.

**Fersk sei**

Omsetningen av fersk sei utgjorde 1.580 tonn til verdi 21 millioner kroner, ned fra 2.720 tonn og 35 millioner kroner i uke 22 som var toppnotering så langt i år. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark med 1.120 tonn, deretter følger Troms og Vesterålen med henholdsvis 190 og 150 tonn. Av totalen på 1.580 tonn var 960 tonn tatt på not, ned fra 2.360 tonn uka før, 290 tonn på snurrevad, 120 tonn hver på garn og juksa, og 70 tonn på trål. Notfisket har vært variabelt, med vanskelige forhold og dårlig tilgjengelighet i uke 23. Det var 14 båter som leverte notsei, en slump på Nordmøre, en leverte 75 tonn i Troms og resten ble levert til 5 kjøpere i Vest-Finnmark (880 tonn, ned fra 1.860 tonn uka før).

Tabell 4: Omsetning av fersk sei, A og ekstra kvalitet fra norske båter i uke 23, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 23 var 475 tonn til verdi 7 millioner kroner. Det var ned fra 640 tonn/9 millioner kroner uken før. Tabell 5 viser sonevis fordeling av kvanta. Finnmark topper med totalt 440 tonn, fordelt med 235 tonn i Øst- og 205 tonn i Vest-Finnmark. 310 tonn av totalen var tatt på snurrevad, 150 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 23, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Snøkrabbe**

I løpet av uke 23 ble det fra 2 båter landet 40 tonn levende snøkrabbe til verdi 2,7 millioner kroner. Uken før ble det levert 157 tonn levende snøkrabbe til verdi 11,8 millioner kroner. Det er ikke landet fryst snøkrabbe de 3 siste ukene. Så langt i år er det landet 11.210 tonn snøkrabbe, hvorav 6.710 tonn er omsatt til verdi 783 millioner kroner. Ifølge oversikt fra Fiskeridirektoratet var 11.385 tonn av totalkvoten på 12.019 tonn tatt pr 19. mai. Fartøy som ikke har fangstet den garanterte kvoten på 250 tonn snøkrabbe kan fortsette fangsten. Fangst på tilleggskvoten (ordning for levering av levende snøkrabbe) fortsetter.

**Kongekrabbe**

I uke 23 ble det totalt levert og omsatt 89 tonn kongekrabbe til verdi 17,7 millioner kroner. En økning fra 85 tonn/15,2 millioner kroner uken før. Av totalen i uke 23 var 26 tonn tatt i det regulerte området til en verdi på 10,0 millioner kroner, levert av 101 båter, mens 63 tonn til en verdi på 7,6 millioner kroner var tatt i frifisket der 51 båter deltok med leveranser. Totalt for alle fangstfelt samlet er det fanget mest i havområdet vest for Magerøya med 59 tonn av totalen, deretter følger havområdet mellom Berlevåg og Båtsfjord med 13 tonn, Varangerfjorden med 5 tonn og 3-4 tonn på hver av Porsanger- og Laksefjorden.

**Rognkjeks**

I løpet av uke 23 ble det omsatt 53 tonn rognkjeks (rundvekt) til en verdi på 0,7 millioner kroner, hvorav 11 tonn rund og 7,5 tonn rogn. I uke 23 ble det også levert 0,2 tonn levende rognkjeks. Uken før ble det omsatt 45 tonn rognkjeks til en verdi av 0,6 millioner kroner, herav 9 tonn rund og 6 tonn rogn. Aktiviteten er størst i Troms med 29 tonn rundvekt av totalen. For leveranser av rogn er det levert mest til Torsvågbruket med 2,5 tonn rogn, og for rund er det levert mest til Nord Senja Fisk med 5 tonn rund. Så langt i år er det levert 518 tonn (rundvekt) til en verdi av 7,5 millioner kroner, hvorav 189 tonn rund og 59 tonn rogn. Til samme tid i fjor viste tallene 633 tonn (rundvekt) til en verdi på 9,77 millioner kroner, hvorav 219 tonn rund og 74 tonn rogn.

**Reker**

Det ble omsatt 56 tonn ferske reker i løpet av uke 23, til en samlet verdi på 5,3 millioner kroner. En nedgang i kvantum fra uken før, hvor det ble omsatt 59 tonn til en verdi på 5,3 millioner kroner. Størst kvantum ble fisket i Varangerfjorden med 33 tonn, 8 tonn i Kvænangen og 6 tonn i Lyngenfjorden. Kvanta under 2,5 tonn i resterende fangstfelt.

**Øst-Finnmark**  
Fra omsetninga fraperioden i uke 23 i 2025 har vi følgende oversikt:



**Vest-Finnmark**  
Fra omsetninga fra perioden i uke 23 i 2025 har vi følgende oversikt:  


**Troms**  
Fra omsetninga fraperioden i uke 23 i 2025 har vi følgende oversikt:  


**Vesterålen**  
Fra omsetninga fraperioden i uke 23 i 2025 har vi følgende oversikt:  


**Lofoten/Salten**  
Fra omsetninga fraperioden i uke 23 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 23 i 2025 har vi følgende oversikt:  
